[pic] | COMISIA COMUNITĂŢILOR EUROPENE |

Bruxelles, 28.4.2008

COM(2008) 220 final

2008/0087 (CNS)

Propunere de

DECIZIE A CONSILIULUI

privind încheierea acordului sub forma unui schimb de scrisori între Comunitatea Europeană, pe de o parte, ș i Ucraina, pe de altă parte, cu privire la men ț inerea angajamentelor referitoare la comer ț ul cu servicii, cuprinse în Acordul de parteneriat ș i cooperare

(prezentată de Comisie)

EXPUNERE DE MOTIVE

În conformitate cu articolul 44 din Acordul de parteneriat și cooperare între Comunitățile Europene și statele lor membre, pe de o parte, și Ucraina, pe de altă parte, (denumit în continuare „APC”), angajamentele asumate în cadrul GATS în contextul aderării Ucrainei la OMC vor înlocui automat angajamentele privind comerțul cu servicii, cuprinse în APC.

În contextul procesului de aderare la OMC, Ucraina a propus angajamentele din GATS care acoperă în mare parte angajamentele pe care și le-a asumat în APC, cu excepția articolului 39 alineatul (3). Totuși, Ucraina s-a oferit sa mențină și această dispoziție din APC prin intermediul unui acord bilateral separat de OMC.

Pentru a oficializa acest acord, la 23 aprilie 2007, Consiliul Afaceri Generale și Relații Externe a adoptat directive de negociere care autorizează Comisia să negocieze un acord internațional obligatoriu cu Ucraina, în cadrul APC, sub forma unui schimb de scrisori, în vederea menținerii, și după aderarea acesteia la OMC, a angajamentelor referitoare la comerțul cu servicii, cuprinse în Acordul de parteneriat și cooperare.

S-a ajuns la un acord în ceea ce privește textul schimbului oficial de scrisori. Acordul nu prevede asumarea de către CE a unor angajamente suplimentare față de obligațiile actuale din GATS și APC. Acordul a fost parafat la 18 februarie 2008 și semnat în numele Comunității la […]. Până la finalizarea procedurilor pentru încheierea acordului, acesta a fost aplicat cu titlu provizoriu din data de […]. Prin urmare, Consiliul ar trebui să adopte propunerea anexată.

2008/0087 (CNS)

Propunere de

DECIZIE A CONSILIULUI

privind încheierea acordului sub forma unui schimb de scrisori între Comunitatea Europeană, pe de o parte, și Ucraina, pe de altă parte, cu privire la menținerea angajamentelor referitoare la comerțul cu servicii, cuprinse în Acordul de parteneriat și cooperare

CONSILIUL UNIUNII EUROPENE,

având în vedere Tratatul de instituire a Comunității Europene, în special articolele 71 alineatul (1) și 80 alineatul (2) coroborate cu articolul 300 alineatul (3) primul paragraf,

având în vedere propunerea Comisiei,

având în vedere avizul Parlamentului European[1],

întrucât:

(1) La 14 iunie 1994 Comunitățile Europene și statele lor membre, pe de o parte, și Ucraina, pe de altă parte, au semnat la Luxemburg Acordul de parteneriat și cooperare (APC), care a intrat în vigoare la 1 martie 1998.

(2) În conformitate cu articolul 44 din APC, angajamentele asumate în cadrul GATS în contextul aderării Ucrainei la OMC vor înlocui automat angajamentele privind comerțul cu servicii, cuprinse în APC.

(3) Conținutul articolului 39 alineatul (3) din APC nu se reflectă în angajamentele propuse de Ucraina în GATS, în contextul aderării sale la OMC, și va trebui, prin urmare, menținut printr-un acord bilateral.

(4) În temeiul autorizației date de Consiliu la 23 aprilie 2007, Comisia a negociat în numele Comunității un acord sub forma unui schimb de scrisori între Comunitatea Europeană, pe de o parte, și Ucraina, pe de altă parte, privind menținerea articolului 39 alineatul (3) din APC, care a fost parafat la 18 februarie 2008.

(5) Acordul nu prevede asumarea de către CE a unor angajamente suplimentare față de obligațiile actuale din GATS și APC.

(6) Acordul a fost semnat în numele Comunității la […] și aplicat cu titlu provizoriu din data de [...], sub rezerva încheierii ulterioare a acestuia.

(7) Procedurile instituționale necesare au fost finalizate și, prin urmare, acordul ar trebui aprobat,

DECIDE:

Articolul 1

În cadrul Acordului de parteneriat și cooperare, se aprobă în numele Comunității acordul sub forma unui schimb de scrisori între Comunitatea Europeană, pe de o parte, și Ucraina, pe de altă parte, în vederea menținerii, și după aderarea acesteia la OMC, a angajamentelor referitoare la comerțul cu servicii, cuprinse în Acordul de parteneriat și cooperare cu Ucraina .

Textul acordului sub forma unui schimb de scrisori se anexează la prezenta decizie.

Articolul 2

Președintele Consiliului informează Ucraina cu privire la încheierea acestui acord în numele Comunității[2].

Articolul 3

Prezenta decizie se publică în Jurnalul Oficial al Uniunii Europene .

Adoptată la Bruxelles,

Pentru Consiliu,

Președintele

ANEXĂ

ACORD SUB FORMA

UNUI SCHIMB DE SCRISORI

între Comunitatea Europeană, pe de o parte, și Ucraina, pe de altă parte, cu privire la menținerea angajamentelor referitoare la comerțul cu servicii, cuprinse în Acordul de parteneriat și cooperare

A. Scrisoare din partea Ucrainei

Stimate domn,

În ceea ce privește semnarea la 17 martie 2003 a acordului bilateral CE-Ucraina, în vederea aderării acesteia la OMC și ca parte a acestui acord, delegația CE și delegația Ucrainei au convenit să mențină dispozițiile referitoare la transportul maritim internațional din cadrul Acordului de parteneriat și cooperare între Comunitățile Europene și statele lor membre, pe de o parte, și Ucraina, pe de altă parte, semnat la 14 iunie 1994 la Luxemburg. Prezentul acord se redactează după cum urmează:

COMUNITATEA EUROPEANă ȘI UCRAINA

AVÂND ÎN VEDERE articolul 5 din Acordul de parteneriat și cooperare între Comunitățile Europene și statele lor membre, pe de o parte, și Ucraina, pe de altă parte, semnat la 14 iunie 1994 la Luxemburg (denumit în continuare „APC”);

AVÂND ÎN VEDERE angajamentul părților față de libertatea comerțului, în conformitate cu principiile din Acordul OMC și cu acordurile comerciale multilaterale anexate la acesta;

CONȘTIENTE de nevoia de a îmbunătăți condițiile privind comerțul cu servicii între părți, pe baza reciprocității;

LUÂND ÎN CONSIDERARE situația creată de aderarea Ucrainei la OMC și impactul acesteia asupra dispozițiilor din APC privind comerțul și investițiile;

DECID:

Articol unic

Transportul maritim internațional

Prin derogare de la dispozițiile articolului 44 din APC, după aderarea Ucrainei la OMC, continuă să se aplice între părți următoarele dispoziții din APC:

- Articolul 39 alineatul (3) coroborat cu articolul 32 litera (g), în domeniul transportului maritim internațional.

V-aș fi recunoscător dacă ați binevoi să îmi confirmați că acest text este aprobat de CE și să îmi trimiteți răspunsul dumneavoastră semnat de autoritatea competentă a Comunității Europene. Am onoarea de a vă propune ca această scrisoare împreună cu răspunsul dumneavoastră de confirmare să constituie un acord între autoritățile competente și să fie tratate ca parte integrantă a Acordului de parteneriat și cooperare semnat la 14 iunie 1994 la Luxemburg. Prezentul acord nu este afectat de eventuala expirare a Acordului de parteneriat și cooperare, în conformitate cu articolul 101.

Cu deosebită considerație,

[În numele Ucrainei]

B. Scrisoare din partea Comunității Europene

Stimate domn,

Vă mulțumesc pentru scrisoarea dumneavoastră din data de________________, având următorul conținut:

„Stimate domn,

În ceea ce privește semnarea la 17 martie 2003 a acordului bilateral CE-Ucraina, în vederea aderării acesteia la OMC, delegația CE și delegația Ucrainei au convenit să mențină dispozițiile referitoare la transportul maritim internațional din cadrul Acordului de parteneriat și cooperare între Comunitățile Europene și statele lor membre, pe de o parte, și Ucraina, pe de altă parte, semnat la 14 iunie 1994 la Luxemburg. Prezentul acord se redactează după cum urmează:

COMUNITATEA EUROPEANă ȘI UCRAINA

AVÂND ÎN VEDERE articolul 5 din Acordul de parteneriat și cooperare între Comunitățile Europene și statele lor membre, pe de o parte, și Ucraina, pe de altă parte, semnat la 14 iunie 1994 la Luxemburg (denumit în continuare „APC”),

AVÂND ÎN VEDERE angajamentul părților față de libertatea comerțului, în conformitate cu principiile din Acordul OMC și cu acordurile comerciale multilaterale anexate la acesta;

CONȘTIENTE de nevoia de a îmbunătăți condițiile privind comerțul cu servicii între părți, pe baza reciprocității;

LUÂND ÎN CONSIDERARE situația creată de aderarea Ucrainei la OMC și impactul acesteia asupra dispozițiilor din APC privind comerțul și investițiile;

DECID:

Articol unic

Transportul maritim internațional

Prin derogare de la dispozițiile articolului 44 din APC, după aderarea Ucrainei la OMC, continuă să se aplice între părți următoarele dispoziții din APC:

- Articolul 39 alineatul (3) coroborat cu articolul 32 litera (g), în domeniul transportului maritim internațional.

V-aș fi recunoscător dacă ați binevoi să îmi confirmați că acest text este aprobat de CE și să îmi trimiteți răspunsul dumneavoastră semnat de autoritatea competentă a Comunității Europene. Am onoarea de a vă propune ca această scrisoare împreună cu răspunsul dumneavoastră de confirmare să constituie un acord între autoritățile competente și să fie tratate ca parte integrantă din Acordul de parteneriat și cooperare semnat la 14 iunie 1994 la Luxemburg. Prezentul acord nu este afectat de eventuala expirare a Acordului de parteneriat și cooperare, în conformitate cu articolul 101.

Cu deosebită considerație,”

Confirm că scrisoarea de mai sus împreună cu răspunsul meu constituie un acord oficial între Comunitatea Europeană și Ucraina.

Cu deosebită considerație,

[În numele Comunității Europene]

FI ȘĂ FINANCIARĂ LEGISLATIVĂ PENTRU PROPUNERILE CU IMPACT BUGETAR STRICT LIMITAT LA VENITURI

1. DENUMIREA PROPUNERII:

Decizia Consiliului privind încheierea acordului sub forma unui schimb de scrisori între Comunitatea Europeană, pe de o parte, și Ucraina, pe de altă parte, cu privire la menținerea angajamentelor referitoare la comerțul cu servicii, cuprinse în Acordul de parteneriat și cooperare

2. LINII BUGETARE:

Capitol și articol: 120

Suma înscrisă în buget pentru exercițiul financiar respectiv (2008): 16 431 900 000 EUR

3. IMPACT FINANCIAR

( Propunere fără impact financiar

( Propunere fără impact financiar asupra cheltuielilor, dar cu impact financiar asupra veniturilor – efectul este următorul:

(milioane EUR cu o zecimală)

Linie bugetară | Venituri[3] | Perioadă de 12 luni începând cu zz/ll/aaaa | [An n] |

Articol … | Impact asupra resurselor proprii |

Articol … | Impact asupra resurselor proprii |

Situația după acțiune |

| [n+1] | | [n+2] | | [n+3] | | [n+4] | | [n+5] |

Articol … |

Articol … |

4. MĂSURI DE COMBATERE A FRAUDEI

5. ALTE OBSERVAȚII

[1] Aviz emis la […] (JO C…)

[2] Data intrării în vigoare a acordului va fi publicată în Jurnalul Oficial al Uniunii Europene .

[3] În ceea ce privește resursele proprii tradiționale (taxe agricole, cotizații pentru zahăr, taxe vamale), sumele indicate trebuie să fie sume nete, și anume sume brute după deducerea a 25% reprezentând cheltuieli de percepere a taxelor